
26                                                          DR.30.10.2017                                                

 
telah mengatakan dan memberikan rujukan sejak 2009. Dia tidak menyatakan sebelum 
daripada itu, jadi ini yang menyebabkan saya memberikan satu reaksi begini.  

 Akan tetapi saya hendak meneruskan ucapan saya.  

 Dato’ Dr. Tan Kee Kwong [Wangsa Maju]: Yang Berhormat Permatang Pauh, 
boleh saya, Tuan Yang di-Pertua? 

 Datuk Seri Dr. Wan Azizah binti Wan Ismail [Permatang Pauh]: Sehubungan 
dengan itu Pakatan Harapan juga mengatakan iltizam dan komitmen kami untuk menangani 
kenaikan kos sara hidup rakyat serta meningkatkan pendapatan rakyat dan negara. Apa dia? 

 Timbalan Yang di-Pertua [Datuk Seri Dr. Ronald Kiandee]: Yang Berhormat 
Wangsa Maju bangun.  

 Datuk Seri Dr. Wan Azizah binti Wan Ismail [Permatang Pauh]: Yang Berhormat 
Wangsa Maju.  

 Dato’ Dr. Tan Kee Kwong [Wangsa Maju]: Terima kasih Tuan Yang di-Pertua, 
terima kasih Yang Berhormat Permatang Pauh. Tentang bajet yang dibentangkan oleh Yang 
Amat Berhormat Pekan, hari Jumaat minggu lalu, ini angka untuk mengurus sangat tinggi 
tetapi angka untuk pembangunan rendah. Ini banyak pakar bagi komen ini menunjukkan 
Yang Amat Berhormat Pekan tidak serius tentang perkataan, dengan izin, “middle-income 
trap.” Bagaimana tentang angka boleh bagi Malaysia sampai satu tahap lebih baik dan lebih 
progresif? Terima kasih. 

 Datuk Seri Dr. Wan Azizah binti Wan Ismail [Permatang Pauh]: Terima kasih 
Yang Berhormat Wangsa Maju. Memanglah saya sudah sentuh dan saya tahu bahawa ini 
adalah satu yang menjadi persoalan dan isu yang besar, kalau pengurusan itu membengkak 
semenjak Perdana Menteri yang lain memegang.Saya hendak- izinkan saya Tuan Yang di-
Pertua, saya hendak maksudkan, apakah antara inti pati pengumuman belanjawan kami 
daripada Pakatan Harapan...  

 Timbalan Yang di-Pertua [Datuk Seri Dr. Ronald Kiandee]: Yang Berhormat 
Bukit Mertajam bangun. Hendak bagi? 

 Datuk Seri Dr. Wan Azizah binti Wan Ismail [Permatang Pauh]: Silakan. 

 Tuan Sim Chee Keong [Bukit Mertajam]: Terima kasih Yang Berhormat 
Permatang Pauh dan juga terima kasih Tuan Yang di-Pertua.  

Yang Berhormat Permatang Pauh, saya hendak tanya kepada Yang Berhormat 
Permatang Pauh, bahawa apabila Yang Amat Berhormat Pekan menyatakan bahawa ini 
merupakan ibu segala bajet, setuju kah Yang Berhormat Permatang Pauh, bahawa 
kenyataan itu sebenarnya amat menyedihkan kerana dalam ibu segala bajet ini, kaum ibu 
sebenarnya telah terabai.  

 Saya saban tahun selalu akan check tentang dua perkara penting yang berkenaan 
dengan kesihatan wanita, kaum ibu iaitu pemeriksaan mammogram dan juga HPV 
vaccination. Namun tahun ini saya nampak kedua-dua perkara ini, item ini telah dikeluarkan 
sepenuhnya daripada bajet. Sudahlah tahun-tahun lepas, bajet untuk kedua-dua perkara 
penting terhadap kesihatan ibu dikurangkan, tahun ini sudah dikeluarkan sepenuhnya. Tidak 
ada dalam bajet, tidak ada dalam ucapan. Jadi saya rasa amat mengecewakan apabila bajet 
dipanggil ibu segala bajet tetapi kaum ibu, kesihatan mereka terabai sepenuhnya. Minta 
komen Yang Berhormat Permatang Pauh. 

  Datuk Seri Dr. Wan Azizah binti Wan Ismail [Permatang Pauh]: Terima kasih, 
Yang Berhormat Bukit Mertajam.  

Memanglah ya, kita melihat bahawa bajet untuk kesihatan telah dipotongkan, walau 
ibu kah, bapa kah, kalau sakit itu memang mahal. Dan kalau dipanggil ibu segala bajet itu 
hanya untuk sebagai satu yang menguar-uarkan bagi satu gambaran tetapi, ‘indah khabar 
dari rupa’. 

■1210 

Antara inti pati yang saya hendak sampaikan adalah apabila kita membuatkan 
pengumuman belanjawan kami: 

(i) hapuskan GST; 



telah mengatakan dan memberikan rujukan sejak 2009. Dia tidak menyatakan sebelum daripada itu, jadi ini yang menyebabkan saya memberikan satu reaksi begini. Akan tetapi saya hendak meneruskan ucapan saya. Dato' Dr. Tan Kee Kwong [Wangsa Maju]: Yang Berhormat Permatang Pauh, boleh saya, Tuan Yang di-Pertua?. Datuk Seri Dr. Wan Azizah binti Wan Ismail [Permatang Pauh]: Sehubungan dengan itu Pakatan Harapan juga mengatakan iltizam dan komitmen kami untuk menangani kenaikan kos sara hidup rakyat serta meningkatkan pendapatan rakyat dan negara. Apa dia?. Timbalan Yang di-Pertua [Datuk Seri Dr. Ronald Kiandee]: Yang Berhormat Wangsa Maju bangun. Datuk Seri Dr. Wan Azizah binti Wan Ismail [Permatang Pauh]: Yang Berhormat Wangsa Maju. Dato' Dr. Tan Kee Kwong [Wangsa Maju]: Terima kasih Tuan Yang di-Pertua, terima kasih Yang Berhormat Permatang Pauh. Tentang bajet yang dibentangkan oleh Yang Amat Berhormat Pekan, hari Jumaat minggu lalu, ini angka untuk mengurus sangat tinggi tetapi angka untuk pembangunan rendah. Ini banyak pakar bagi komen ini menunjukkan Yang Amat Berhormat Pekan tidak serius tentang perkataan, dengan izin, "middle-income trap." Bagaimana tentang angka boleh bagi Malaysia sampai satu tahap lebih baik dan lebih progresif? Terima kasih. Datuk Seri Dr. Wan Azizah binti Wan Ismail [Permatang Pauh]: Terima kasih Yang Berhormat Wangsa Maju. Memanglah saya sudah sentuh dan saya tahu bahawa ini adalah satu yang menjadi persoalan dan isu yang besar, kalau pengurusan itu membengkak semenjak Perdana Menteri yang lain memegang.Saya hendak- izinkan saya Tuan Yang di- Pertua, saya hendak maksudkan, apakah antara inti pati pengumuman belanjawan kami daripada Pakatan Harapan... Timbalan Yang di-Pertua [Datuk Seri Dr. Ronald Kiandee]: Yang Berhormat Bukit Mertajam bangun. Hendak bagi?. Datuk Seri Dr. Wan Azizah binti Wan Ismail [Permatang Pauh]: Silakan. Tuan Sim Chee Keong [Bukit Mertajam]: Terima kasih Yang Berhormat Permatang Pauh dan juga terima kasih Tuan Yang di-Pertua. Yang Berhormat Permatang Pauh, saya hendak tanya kepada Yang Berhormat Permatang Pauh, bahawa apabila Yang Amat Berhormat Pekan menyatakan bahawa ini merupakan ibu segala bajet, setuju kah Yang Berhormat Permatang Pauh, bahawa kenyataan itu sebenarnya amat menyedihkan kerana dalam ibu segala bajet ini, kaum ibu sebenarnya telah terabai. Saya saban tahun selalu akan check tentang dua perkara penting yang berkenaan dengan kesihatan wanita, kaum ibu iaitu pemeriksaan mammogram dan juga HPV vaccination. Namun tahun ini saya nampak kedua-dua perkara ini, item ini telah dikeluarkan sepenuhnya daripada bajet. Sudahlah tahun-tahun lepas, bajet untuk kedua-dua perkara penting terhadap kesihatan ibu dikurangkan, tahun ini sudah dikeluarkan sepenuhnya. Tidak ada dalam bajet, tidak ada dalam ucapan. Jadi saya rasa amat mengecewakan apabila bajet dipanggil ibu segala bajet tetapi kaum ibu, kesihatan mereka terabai sepenuhnya. Minta komen Yang Berhormat Permatang Pauh. Datuk Seri Dr. Wan Azizah binti Wan Ismail [Permatang Pauh]: Terima kasih, Yang Berhormat Bukit Mertajam. Memanglah ya, kita melihat bahawa bajet untuk kesihatan telah dipotongkan, walau ibu kah, bapa kah, kalau sakit itu memang mahal. Dan kalau dipanggil ibu segala bajet itu hanya untuk sebagai satu yang menguar-uarkan bagi satu gambaran tetapi, 'indah khabar dari rupa'. #1210. Antara inti pati yang saya hendak sampaikan adalah apabila kita membuatkan pengumuman belanjawan kami: (i) hapuskan GST;